**HANKEDOKUMENDID**

**(HD / Juhised pakkujale)**

**„****Narva linna teede** **remont freespuruga“**

**VEEBILEHEHANGE**

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad!

[Narva Linnavalitsuse Linnamajandusamet](http://www.narvaplan.ee/) teeb Teile ettepaneku esitada pakkumuseelnimetatud tööde teostamiseks.

Riigihange [veebilehehange/ehitustööd]: „**Narva linna teede remont freespuruga**“.

Hankija: Narva Linnavalitsuse Linnamajandusamet (reg. kood 75039729).

Hankelepingu eeldatav maksumus: **17 500,00 eurot (km-ta)/ 21 000,00 eurot (km-ga).**

Rahastamisallikad: Narva linna omavahendid.

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

1. **Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:**

|  |  |
| --- | --- |
|  Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused  | **Pakkuja esitab** koos pakkumusega HD Lisa 1 kohaselt vormistatud kinnituse.  |
|  2. | Pakkuja/ühispakkujad ning allhankelepingu alusel vahetult hankelepingu täitmises osalevatel alltöövõtjatel peab olema ehitustööde teostamiseks vähemalt üks vastutav isik, kellel on kutsekvalifфikatsioon: vähemalt teedeinsener, tase 6. Spetsialiseerumisega: ehitustegevuse juhtimine.Õigussuhet tõendatakse andmetega majandustegevuse registris või isikuga sõlmitud kirjaliku kokkuleppega (vabas vormis), et ta nõustub olema riigihanke „**Narva linna teede remont freespuruga** “ hankelepingu täitmisel vastutavaks isikuks.  | **Pakkujal tuleb esitada** pakkumusega järgmised andmed: pädeva isiku nimi, kvalifikatsioon (kutseseaduse kohane kutse), kutsetunnistuse number.Juhul, kui pakkuja meeskonda kuuluv spetsialist ei ole pakkumuse esitamise hetkel pakkuja juures tööl töölepinguga, siisõigussuhet tõendatakse isikuga sõlmitud kirjaliku kokkuleppega (vabasvormis), et ta nõustub olema riigihanke „**Narva linna teede remont freespuruga** “ hankelepingu täitmisel vastutav isik. |
| 3. | Pakkuja peab olema täitnud ajavahemikul 2019-2022 nõuetekohaselt vähemalt 2 sarnast tööd vähemalt 17 500,00 EUR käibemaksuta iga lepingu kohta. Sarnaseks ehitustööks loetakse Majandus- ja taristuministri 02. juuni 2015. a määrusega nr 51 kinnitatud „Ehitise kasutamise otstarvete loetelu“ koodiga 21100 tähistatud tee remondi- või rekonstrueerimistööd. | **Pakkuja esitab** loetelu täidetud lepingutest koos informatsiooniga töö teostamise aja, koha ja tellijate andmete kohta (vabavormis). |

1. **Täiendavad dokumendid:**

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

1. **Maksuvõlgade kontroll:**

Maksuvõlgade kontroll toimub kahes etapis:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

1. **Tehniline kirjeldus:**

Tehniline kirjeldus on antud HD Lisa 5.

1. **Hankedokumentide väljastamine ja selgitused:**

Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee)

1. **Huvitatud isikute registreerimine:**

Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaltisiku elektronposti teel vabas vormis teate edastamisega.

Hankija ei vastuta e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.

Registreerimine pole pakkumuse esitamise eelduseks, kuid hankedokumentide kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest.

1. **Pakkumuse hinna väljendamise viis ja rahaühik:**

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 6) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

1. **Pakkumuse koostamine ja esitamine:**

Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee

Hankija ei vastuta e-posti side korrapärase toimimise eest.

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist vastavalt RHS § 111 lg 5.

**NB!** Pakkuja on kohustatud tutvuma ehitusobjektiga, kontrollima töömahtusid ja muid hankedokumendis või selle lisades esitatud tehnilisi andmeid enne pakkumise esitamist ning informeerima koheselt avastatud puudustest, ebatäpsustest või vastuoludest Hankijat. Juhul, kui puudused, ebatäpsused või vastuolud avastatakse peale pakkumise esitamist, kannab pakkuja kõik sellega kaasnevad täiendavad kulud.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

1. **Pakkumuse esitamise aeg ja koht:** **hiljemalt 14.02.2023kell 14:30** e-posti aadressile narvahanked@narva.ee
2. **Pakkumuse jõusolek:** Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
3. **Pakkumuse avamise aeg ja koht: 14.02.2023kell 15:00**
4. **Hindamiskriteerium:**

Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga pakkumus (RHS § 85 lg 4).

1. **Kõigi pakkumuste tagasilükkamine:**
	1. Hankija jätab enesele õiguse lükata tagasi kõik pakkumused juhul, kui:
2. kõikide pakkumuste maksumused ületavad Hankija rahalisi võimalusi;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Hankijal on õigus sõlmida hankeleping peale finantseerimise saamist. Finantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta.

# Hankemenetluse kehtetuks tunnistamine:

# Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

1. **Tööde teostamise tähtajad:**
	1. **Remonttööde teostamise tähtaeg on hiljemalt 14.07.2023. a.**
	2. **Remonttööde ja teostusdokumentatsiooni esitamise tähtaeg on 21.07.2023. a.**
2. **Hankelepingu olulised tingimused:**
	1. Hankeleping sõlmitakse vastavalt lisatud lepinguprojektile (HD Lisa 7).
	2. Tööde üleandmine ja vastuvõtmine toimub kahes osas (ehitustööd ja asfaltkatte taastamine), sellekohase üleandmis-vastuvõtmisaktiga, peale Töövõtja Lepinguliste kohustuste täitmist.
	3. Ette antud lepingutingimused pole läbiräägitavad.
3. **Hankelepingu sõlmimine:**

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Riigihanke eest vastutavad isikud:

Aleksandr Tšernossitov, Narva Linnavalitsuse Linnamajandusameti teede vanemspetsialist, kontakttelefon 359 9134, mobiiltelefon 5598 1781, e-post: aleksandr.tsernossitov@narva.ee

**Lisad** (kättesaadavad Narva linna veebilehel)

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Alltöövõtja nõusolek (vajadusel)

Lisa 5. Tehniline kirjeldus

Lisa 6. Pakkumuse maksumustabel

Lisa 7. Hankelepingu projekt

Lisa 8. Asendiskeemid

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Meil on olemas kõik Töövõtulepingu täitmiseks vajalike intellektuaalsete omandite õigused ning et oleme tutvunud kohapeal kõikide pakutud objektidega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi:Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** **volitab** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi:Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Alltöövõtja nõusolek**

Hankija nimi:Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

Pakkuja nimi:

Pakkuja registrikood:

**ALLTÖÖVÕTJA NÕUSOLEK**

**Käesolevaga** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(alltöövõtja, kelle kvalifikatsioonile tuginetakse, ärinimi)*

\_\_\_\_\_\_\_\_\_\_\_\_\_\_\_\_\_ *(äriregistrikood)* **tõendab, et on andnud** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja ärinimi)* **nõusoleku osaleda ülalnimetatud hankelepingu täitmisel \_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(tööde liik)* **osas** **alltöövõtjana**.

*Alltöövõtja esindaja nimi: \_\_\_\_\_\_\_\_\_\_\_\_\_\_\_\_*

*Esindaja allkiri: \_\_\_\_\_\_\_\_\_\_\_\_\_\_\_\_*

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

**Tehniline kirjeldus**

1. **Olemasolev olukord**

Remonditava teelõigu objektid asuvad järgmise aadressil:

* 1. – Vaniku tänava teelõik – vt. asendiskeem Lisa 8;
	2. – Kulgu tänav teelõik – vt. asendiskeem Lisa 8.
1. **Hanke eesmärk**
	1. Käesoleva hanke eesmärk on Narva linna teede teelõikudel freespuruga remonttööde teostamine, sh tööde mahus tuleb ette näha järgmist:
		1. – Vaniku tänava teelõigul - on kohustuslik alus ette valmistada enne freespuruga remonttööde teostamist. Tuleb ette valmistada teelõik, puhastades kate eelnevalt, kas traktoriga või greideriga, olemasolev teelõigu kate profileerida (vajadusel teostada aluse tihendamist). Paigaldada laoturi abiga terve teelõigu laiuses freespuru kiht kihipaksusega 8-10 cm koos tihendamisega. Vaniku tn teelõigu pikkus on ca 165 jm ja laius ca 3 jm. Kõik rikutud haljastusala on kohustuslik taastada.
		2. – Kulgu tänav teelõigul - on kohustuslik alus ette valmistada enne freespuruga remonttööde teostamist. Tuleb ette valmistada teelõik, puhastades kate eelnevalt, kas traktoriga või greideriga, olemasolev teelõigu kate profileerida (vajadusel teostada aluse tihendamist). Paigaldada laoturi abiga terve teelõigu laiuses freespuru kiht kihipaksusega 8-10 cm koos tihendamisega. Kulgu tänava teelõigu pikkus on ca 165 jm ja laius ca 5,5 - 6 jm. Kõik rikutud haljastusala on kohustuslik taastada.
2. **Töövõtja peab ehitustööde tegemisel juhinduma Eestis kehtivatest teehoiutöödega seotud seaduste, standardite, normdokumentide ja juhendite terviktekstidest:**
* Majandus- ja taristuministri 04.09.2015 määrus nr 115 „[Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded](https://www.riigiteataja.ee/akt/109092015003)“;
* Majandus- ja taristuministri 13.07.2018 määrus nr 43 „Nõuded ajutisele liikluskorraldusele“;
* Linnatänavad (EVS 843:2016);
* Maanteeameti peadirektori käskkirjad: 16.09.2010 nr 270 „Freespuru kasutamine“;
* EVS 613:2001/A2:2016 Liiklusmärgid ja nende kasutamine.

Kõik kasutatavad materjalid peavad vastama CE- märgisele.

1. **Töövõtja kohustused**
	1. Teostama tööd vastavalt hankedokumentides, sh selle lisades, kehtivates õigusaktides, Eestis kehtestatud normides ja standardites ning hankelepingus esitatud tingimustele ja nõuetele.
	2. Koostama ning kooskõlastama Tellijaga hiljemalt 5 päeva jooksul hankelepingu sõlmimisest arvates remonttööde plaani (edaspidi *Remondiplaan*).
	3. Töövõtja ja Tellija sõidavad koos Töövõtja korraldatud transpordiga Narva linna teelõigud läbi ning teostavad olemasoleva olukorra ülevaatuse.
	4. Töövõtja koostab remondiplaani ja esitab Tellijale. Tellija tagastab läbivaadatud remondiplaani Töövõtjale omapoolsete märkustega.
	5. Remondiplaan kooskõlastatakse Tellija ja Töövõtja vahel enne tegelike tööde algust. Remondiplaani koostamisel peab Töövõtja lähtuma Tööde teostamiseks määratud tähtaegadest.
	6. Töövõtjal on õigus vajadusel teha remondiplaanis muudatusi vastavalt olemasolevale olukorrale. Muudatuste tegemisest peab Töövõtja teavitama Tellijat ette vähemalt 3 kalendripäeva.
	7. Järgima kõiki tehnilise kirjelduse punktis 3 sätestatud kvaliteedinõudeid.
	8. Alustama remonttöödega sobivate ilmastikuolude saabudes või Tellija poolt määratud tähtajal.
	9. Töödeks mittesobivatest ilmastikuoludest tulenevalt remondiplaanis esitatud tähtaegadest kinnipidamise võimatuse korral peab Töövõtja esitama Tellijale selgituse ja taotlema luba Tööde teostamise tähtaja pikendamiseks vähemalt 5 kalendripäeva enne Tööde teostamise tähtaja saabumist. Tähtaegade pikendamise otsustab Tellija.
	10. Kooskõlastama kirjalikult Tellijaga kõigi alltöövõtjate kasutamise ja kasutama hankelepingu täitmiseks ainult Tellija heakskiidetud alltöövõtjaid.
	11. Tagama Tööde käigus liiklusohutuse ja juurdepääsud naabruses paiknevatele kinnistutele.
	12. Kandma liikluskorralduse jm Tööde nõuetekohaseks teostamiseks vajalikud kulud.
	13. Vormistama vajadusel enne Tööde alustamist tänava sulgemisloa.
	14. Tagama seoses Tööde teostamisega ehituskohas korrasoleku vastavalt Narva linnas kehtivatele heakorra eeskirjadele ning tööde teostamisega kaasnevate jäätmete käitluse vastavalt Narva linnas kehtivatele jäätmehoolduseeskirjadele, vastutama Tööga kaasnevate kõrvalmõjude eest keskkonnale ning kolmandatele isikutele. Remonttööde lõpetamiseks peab tööpiirkond olema täielikult heakorrastatud.
	15. Järgima Tööde teostamisel Eesti Vabariigis kehtivaid töötervishoiu ja tööohutuse (sh. tuleohutuse) nõudeid.
	16. Teavitama ehituskohas Tööde teostamise tõttu või Töövõtjaga seotud avarii korral viivitamatult Tellijat ning võtma tarvitusele vajalikud meetmed avarii likvideerimiseks ja selle kahjulike tagajärgede vähendamiseks.
	17. Võimaldama Tellijal ja teistel õigustatud isikutel Tööde teostamise ajal teostada kontrolli ja järelevalvet Tööde teostamise üle ning tagama selleks ligipääsu Tööde tegemise kohtadesse.
	18. Kõrvaldama omal kulul kõik Töödes avastatud puudused mõistliku tähtaja jooksul pärast nendest teada saamist või Tellijaga kooskõlastatud tähtaja jooksul.
	19. Vastutama Tellijale esitatud teostatud Tööde mahtude tegelikkusele vastavuse eest.
	20. Korraldama omal kulul Tööde teostamiseks vajalike ja ehituskohas olevate, Töövõtjale kuuluvate või Töövõtja kasutuses olevate materiaalsete väärtuste valve.
	21. Arvestama Tellija juhistega Tööde teostamise kohta. Kui sellised juhised ohustavad Tööde kvaliteeti või takistavad muul viisil Töövõtulepingu nõuetekohast täitmist, on Töövõtja kohustatud Tellijale sellest viivitamata kirjalikult teatama ning välja pakkuma omapoolse lahenduse.
	22. Pidama teostatud tööde päevikut, millest esitatakse Tellijale ja OJV insenerile koopia vahetult pärast ühe tööliigi lõpetamist.
2. **Remonttööde teostamine**

Töö sisaldab kõiki masinaid, tööjõudu, seadmeid ja materjale (juhul, kui Tellija poolt materjali ei piisa remonttööde teostamiseks) ning kõigi tööde teostamist, kaasa arvatud materjalide objektile viimine (transportimine, laotamine, tihendamine) ja tihenduse mõõtmine, hooldamine, liikluskorralduse muutmine, tee puhastamine ja katsetamine vastavalt lepingule. **Freespuru vedu Tellija laoplatsilt objektidele on Töövõtja kohustus**. Enne ehitustööde algust täpsustatakse töömahud, märgitakse maha töömahtude piirid ja muud iseloomulikud kohad, mis on vajalikud tööde teostamiseks. Enne pindamist peavad olema tehtud ettevalmistustööd töömaa-alal. Tuleb maha märkida tee trassi piirid looduses, eemaldada teepeenardelt liigne kasvupinnas, koristada ja utiliseerida vana asfaldikate (asfaldijäätmed), teostada olemasoleva katte profileerimine ja tagada teeprofiil vastavalt teehoiutööde tehnoloogianõuetele.

Tööde alustamisel paigaldatakse nõuetekohased liikluskorraldusvahendid.

Objektilt kasutamiseks sobimatu ja/või üleliigne materjal tuleb Töövõtjal ära vedada ja utiliseerida.

# Liikluskorraldus

* 1. Ajutise liikluskorralduse ehitustöödel lähtuda majandus- ja taristuministri 13.07.2015 määrusest nr 90 „Liikluskorralduse nõuded teetöödel“.

**Lisa 6. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remont freespuruga

Menetlusliik: veebilehehange/ ehitustööd

Pakkuja nimi:

Pakkuja registrikood:

**Pakkumuse maksumustabel**

|  |  |  |  |  |  |
| --- | --- | --- | --- | --- | --- |
| Kood | Tööliik | Mõõtühik | Kogus | Ühiku hind | Kokku maksumus  |
| 1 | Vaniku tänava teelõigu remonttööd | 1 | Objekt | 0,00 | 0,00 |
| 2 | Kulgu tänava teelõigu remonttööd | 1 | Objekt | 0,00 | 0,00 |  |  |
|  | **KOKKU**  |  | 0,00 |
|  | **Käibemaks 20%** |  | 0,00 |
|  | **Pakkumuse maksumus kokku koos käibemaksuga** | 0,00 |

**Märkused:**

1. Pakkumuse hind sisaldab ka nende tööde tegemise kulusid, mis ei ole küll otseselt kirjeldatud hankekutses ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

2. Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 1 ja 2).

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 7. Hankelepingu projekt**

**TÖÖVÕTULEPING nr XXX/2023**

*Kuupäev digiallkirjas*

# LEPINGUPOOLED

**Tellija**

Nimi **Narva Linnavalitsuse**

 **Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon 359 9155

E-post linnamajandus@narva.ee

Esindaja Natalja Šibalova, direktor

Esinduse alus Ameti põhimäärus

**Töövõtja**

Ärinimi

Äriregistrikood

Asukoht

Telefon

E-post

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks veebilehehanke „*Narva linna teede remont freespuruga“ *XX.XX.2022 hanketeade nr \_\_ Narva linna veebilehel) tulemused (LMA \_\_.\_\_.2023 hankekomisjoni protokoll), olles kokku leppinud alljärgnevas:*

# LEPINGU ESE

## Käesoleva töövõtulepingu (edaspidi *Leping*) esemeks on Narva linna teede remont freespuruga hankedokumentides fikseeritud mahus ja tingimustel, samuti muud nimetatud hanke eesmärgiga seotud ning sellest tulenevad tööd ja toimingud kuni Tööde lõpliku vastuvõtmiseni Hankija poolt, samuti garantiiaegsed toimingud (edaspidi nimetatud *Tööd*) vastavalt Lepingu dokumentidele ja Tellija juhistele.

## Poolte õiguste ning kohustuste aluseks on Leping oma lisadega, Hankedokumendid koos hankemenetluse käigus antud selgitustega, VÕS, Eesti Vabariigis kehtivad eeskirjad ja standardid ning muud Lepingu esemeks olevaid asju käsitlevad tehnilised dokumendid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

## Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.

## Lepingu tõlgendamisel ja täitmisel juhinduvad Pooled lisaks hanke alusdokumentides, Töövõtja poolt esitatud pakkumuses ka muudest ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.

## Tööde maht ja Tööle kehtestatud nõuded on toodud hinnapakkumuste hanke hankedokumentides, tehnilises osas eelkõige tehnilises kirjelduses. Tööde kavandamisel ja teostamisel tuleb lähtuda Lepingu dokumentides esitatud nõuetest. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud ehitus- ja abitööd, samuti muud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt hankest, Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks.

## Töövõtja kinnitab, et ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks.

## Käesolevaga Töövõtja kinnitab, et ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

# LEPINGU DOKUMENDID

* 1. Poolte õiguste ja kohustuste aluseks on Leping oma lisadega, kogu Tellija hankedokumentatsioon, Eesti Vabariigis kehtivad standardid, Eesti Vabariigis kehtivate seaduste (sh jäätmeseadus), õigusaktide, määruste, normide ja juhendite sätted, KOV õigusaktide sätted, sh Narva Linnavolikogu 17.05.2012 määrus nr 8 „Narva jäätmehoolduseeskiri“, Narva Linnavolikogu 30.06.2022 määrus nr 18 „Narva linna heakorra eeskiri“, teised Narva linnas kehtivad Narva Linnavolikogu määrused, muud kehtivad õigusaktid, vastava valdkonna hea tava.
	2. Lepingu dokumendid koosnevad käesolevast Lepingust, Lepingu lisadest ning Lepingu muudatustest, milles kirjalikult lepitakse kokku pärast käesolevale Lepingule allakirjutamist.

3.3. Käesolevale Lepingule on Lepingu sõlmimisel lisatud järgmised lisad:

3.3.1. Lisa 1. Lepingu eelarve (HD Lisa 6);

3.3.2. Lisa 2. Tehniline kirjeldus (HD Lisa 5).

# LEPINGU TÄHTAJAD

* 1. Leping jõustub selle sõlmimise kuupäeval ja kehtib kuni Poolte kõigi vastastikuste kohustuste täitmiseni, kaasa arvatud garantiiperiood; edaspidi ka *Lepingu täitmise tähtaeg*.
	2. Tööde teostamise tähtaeg
	3. **Remonttööde teostamise tähtaeg on hiljemalt 14.07.2023. a.**
	4. **Remonttööde ja teostusdokumentatsiooni esitamise tähtaeg on 21.07.2023. a.**

## Käesolevas lepingus sätestatud tähtajad on Töövõtjale siduvad ning nende mittejärgimisel võib Tellija kohaldada Lepingu p-s 9.3 nimetatud leppetrahve.

# TÖÖDE ÜLEANDMINE

1. Tööde üleandmine ja vastuvõtmine toimub ühes osas, sellekohase üleandmis-vastuvõtmisaktiga, peale Töövõtja Lepinguliste kohustuste täitmist.
2. Ehitustööd loetakse lõpetatuks pärast Tellija poolt üleandmise-vastuvõtmise akti allkirjastamist ja hanke eesmärgi saavutamiseks kogu vajaliku dokumentatsiooni saamist. Tööde üleandmise kohta esitatud akti allakirjutamise järgselt tekib Töövõtjal õigus esitada Tellijale üleantud Tööde maksumust hõlmav masintöödeldav e-arve.

5.2.1. Tööde üleandmise vormistamiseks esitab Töövõtja, Tööde lõplikule teostamisele järgneva töönädala jooksul, Tellijale enda poolt allkirjastatud üleandmise-vastuvõtmise akti kahes eksemplaris. Tellija esindaja kirjutab teostatud tööde aktid alla hiljemalt 7 (seitsme) tööpäeva jooksul arvates akti Tellija esindajale üleandmisest. Pretensioonide olemasolul või puuduste avastamisel informeerib Tellija Töövõtjat nendest hiljemalt 7 (seitsme) tööpäeva jooksul, arvates akti Tellija esindajale üleandmisest. Juhul, kui Tellija vaidlustab osaliselt akteeritud ehitustööde mahtu ja kvaliteeti, kinnitab Tellija koos pretensiooni esitamisega akti selle osa, mille kohta Tellija esindajal ei ole pretensioone.

1. Maksed Töövõtjale tasutakse vastavalt Tellija poolt aktsepteeritud Tööde üleandmise-vastuvõtmise akti alusel koostatud e-arvele 15 päeva jooksul e-arve kättesaamisest arvates.

# LEPINGU HIND

1. Lepingu hind (edaspidi ka *Tööde maksumus*) on **xxx xxx,xx** ( ) **eurot**, millele lisandub käibemaks ehk **xxx xxx,xx** ( ) **eurot** koos käibemaksuga. Töövõtja kinnitab, et on arvestanud oma pakkumuse mahtu ka need tööd, mis ei ole hanke alusdokumentides kirjeldatud, kuid mis on, tuginedes heale ehitustavale ja pakkuja professionaalsusele, vajalikud hankedokumentides kirjeldatud tööde nõuetekohaseks teostamiseks.
2. Lepingu hind on Töövõtjale siduv. Töövõtjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Töövõtja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Töövõtja.
3. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil.
4. Töövõtjal ei ole õigust nõuda Tellijalt ettemaksu tegemist. Tellija tasub Töövõtjale arveldusarvele teostatud Tööde eest ühes osas Tellija poolt allkirjastatud Tööde kirjaliku üleandmise-vastuvõtmise akti põhjal koostatud e-arve alusel.
5. Tellija maksetähtaeg on 15 (viisteist) kalendripäeva alates vastava e-arve kättesaamisest Tellija poolt.
6. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. Tasu muutub sissenõutavaks üksnes pärast aktsepteeritud vastuvõtmise-üleandmise akti alusel esitatud e-arve esitamisest alates 15. kalendripäeval.

# POOLTE KOHUSTUSED JA ÕIGUSED

1. Töövõtja on kohustatud:
2. juhinduma hankedokumentides esitatud tehnilises kirjelduses sätestamata tingimustes ja nõuetes kehtivatest normidest, heast tavast, oma kogemustest ja professionaalsusest. Parima tulemuse saavutamiseks peab Töövõtja konsulteerima erialaspetsialistidega, kasutades nende kogemusi ja professionaalseid nõuandeid;
3. kindlustama Tööde teostamiseks vajalike registreeringute, lubade, litsentside, kooskõlastuste jm tööjoonisele nõutavate dokumentide olemasolu ning tasuma nendega seotud kulud;
4. koostama ja vormistama, vastavalt Lepingule ja Tellija juhistele, Tööde alustamiseks nõutavad dokumendid;
5. järgima töö teostamisel Tellija huvisid ja eesmärke kooskõlas käesoleva Lepinguga;
6. juhinduma tööde teostamisel ehitusseadusest, selle alusel kehtestatud normidest ning EV kehtivatest kõrgendatud kvaliteedistandarditest;
7. teostama Tööd Poolte poolt kokkulepitud tähtajaks ning andma nõuetekohaselt tehtud Tööd üle Tellijale vastava üleandmis-vastuvõtuaktiga;
8. andma Tellijale Tööde käigust aru tema esimesel nõudmisel;
9. hankima kõik Tööde teostamiseks vajalikud materjalid vastavalt Lepingu dokumentatsioonile ning vastutama Tööde teostamisel kasutatud materjali kvaliteedi eest;
10. kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
11. kandma Tööde juhusliku hävimise ja kahjustumise riisikot kuni Tööde lõpliku vastuvõtmiseni Tellija poolt;
12. arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, s.t mitte hiljem kui 1 (ühe) tööpäeva jooksul kirjalikult teatama.
13. vastutama teavitamiskohustuse rikkumisel Tellija poolt antud juhiste järgimisest põhjustatud tagajärgede eest;
14. eeldatakse, et Töövõtja teostab kõik Lepingus kokkulepitud Tööd isiklikult. Töövõtja pakkumuses nimetamata alltöövõtjate kasutamine Töövõtja poolt on lubatud vaid Tellija kirjalikul nõusolekul. Vastava kirjaliku nõusoleku olemasolul on Töövõtja kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, sh selliste, mille tegemiseks on Töövõtja kasutanud alltöövõtjaid, eest vastutavaks Töövõtja;
15. kõrvaldama Tellija poolt määratud mõistliku tähtaja jooksul kõik Töödes ilmnenud puudused (Töövõtugarantii) **6 (kuue) kalendrikuu** jooksul Tööde lõpliku vastuvõtmise kuupäevast arvates. Töövõtugarantiiga on hõlmatud ka need Töödes ilmnenud puudused, mis on tekkinud pärast juhusliku hävimise ja kahjustamise riisiko üleminekut Tellijale;
16. tagastama Tellijale selle esimesel nõudmisel dokumendid ja esemed, mis ta Lepingu täitmiseks või sellega seoses on Tellijalt saanud;
17. koristama ja vedama ära töömaal tekkinud ehitusprahi ning tagama heakorra tööde teostamise piirkonnas, hoidma tööde teostamise ajal korras ehitusplatsi ja selle vahetu ümbruse, hoidma sõiduteed vabad ehitusmaterjalidest, jääkmaterjalidest; esitama Tellijale tõendi selle kohta, et käesolevas punktis nimetatud jäätmed on viidud selleks ettenähtud jäätmekäitluskohta;
18. kandma täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
19. järgima Tellija poolt kooskõlastatud Tööde teostamise tähtaegu;
20. arvestama tööde teostamisel kehtivate tervisekaitsenõuetega;
21. tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;
22. koostama ja vormistama nõutava täitedokumentatsiooni;
23. kooskõlastama koostatava dokumentatsiooni ja Tööd asjaomaste ametkondade ja asutustega;
24. kasutama Tööde teostamisel vaid kvalifitseeritud tööjõudu. Kvalifikatsiooni vastavuse hindamisel lähtutakse kehtivast kutsestandardist;
25. viima Töö vastavusse muutunud standardite ja õigusaktide nõuetega, mis takistavad Töö eesmärgipärast kasutamist, kahe aasta jooksul Tööde lõpliku vastuvõtmise kuupäevast arvates;
26. tagastama Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud.
	1. Töövõtja õigused:
		1. saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. saada Tellijalt Lepingu täitmisel mõistlikult vajalikku kaasabi (juhised, nõusolekudjms.);
		3. nõuda Tellijalt lisainformatsiooni ning täiendavaid alusandmeid, kui see on vajalik Lepinguga võetud kohustuste täitmiseks.
	2. Tellija on kohustatud:
27. tasuma Töövõtjale nõuetekohaselt teostatud ja üleantud Tööde eest vastavaltLepingus sätestatud tingimustele ja korrale;
28. vastu võtma Töövõtja poolt üleantavad kvaliteetsed valmis Tööd Lepingus ette nähtud tähtajal.
	1. Tellija õigused:
29. teostada jooksvat kontrolli Tööde käigu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde Lepingutingimustele mittevastavuse kõrvaldamiseks;
30. muuta ühepoolselt Töövõtja poolt teostatavaid töid ja mahtusid, teatud töö või hanke töövõtu mahust välja jätta või asendada, muid töövõtu osi sealjuures muutmata. Tellija poolt Tööde mahu ühepoolsel vähendamisel või Tööde asendamisel vähendatakse Lepingu Hinda tööde mahu vähendamise võrra, mis kalkuleeritakse, võttes aluseks pakkumuses märgitud tööde hinna. Juhul, kui pakkumises märgitud tööde hind, mida tahetakse võtta aluseks Töö mahu vähendamise kalkuleerimiseks, ei ole otseselt välja toodud, siis Töö mahu vähendamine või asendamine kalkuleeritakse materjalide keskmistest turuhindadest ning Poolte poolt kokkulepitud tööde mahtudest ja ühikuhindadest lähtudes;
31. määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult, kui Tööde tegemise ajal on ilmselt selge, et Tööd ei tehta nõuetekohaselt. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja puuduste kõrvaldamine ülesandeks kolmandale isikule Töövõtja kulul;
32. nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist, kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes;
33. taganeda Lepingust ja nõuda kahjude hüvitamist Lepingust oluliste kõrvalekaldumiste või muude oluliste puuduste olemasolul Töödes;
34. keelduda teostatud ja/või teostatavate Tööde eest tasumisest juhul, kui Töövõtja rikub lepingulisi kohustusi Tellija ees.

# PUUDUSED TÖÖDES

* 1. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Pärast puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. Tasu muutub sissenõutavaks üksnes pärast aktsepteeritud vastuvõtmise-üleandmise akti alusel esitatud e-arve esitamist alates 15. kalendripäeval.

# VASTUTUS LEPINGU RIKKUMISE EEST, LEPPETRAHVID

# Tellija maksab Töövõtjale maksetähtaegade rikkumise eest viivist 0,5% makse summast iga viivitatud tööpäeva eest, kuid mitte üle 30% hilinenud makse summast.

# Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.

# Tellijal on õigus nõuda Töövõtjalt Lepingus sätestatud Tööde tegemise või üleandmise lõpptähtaja ületamise eest leppetrahvi 0,1% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.

# Igakordse lepingulise kohustuse rikkumise eest, mida ei ole Lepingu p 9.3 ja 9.5 nimetatud, on Tellijal õigus nõuda Töövõtjalt leppetrahvi kuni ühe (1) % Lepingu hinnast, kuid kokku mitte üle 30% käesoleva Lepingu hinnast.

# Igakordse lepingulise kohustuse rikkumise eest, millega kaasneb Lepingust taganemine õiguskaitsevahendina, on Tellijal õigus nõuda Töövõtjalt leppetrahvi 10% Lepingu hinnast.

# Lepingu punktide 9.3 - 9.5. kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga. Leppetrahvi rakendamise korral on Tellija kohustatud teavitama Töövõtjat leppetrahvi nõudmisest hiljemalt neljateistkümne (14) päeva pärast kohustuse rikkumise avastamist.

# Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.

# Tellijal on õigus pidada Lepingu punktides 9.3, 9.4. või 9.5. sätestatud korras arvutatud leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu p-s 9.6 alusel koostatud akti alusel.

# LEPINGU MUUTMINE

# Lepingut saab muuta Poolte kirjalikul kokkuleppel, lepingus või riigihangete seaduses sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

# LEPINGU LÕPETAMINE

# Leping jõustub sellele allakirjutamise hetkel. Leping lõpeb lepinguliste kohustuste täieliku ja nõuetekohase täitmisega Poolte poolt garantiiaja ja garantiitööde teostamise möödumisel.

# Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.

# Tellijal on õigus Lepingust taganeda:

# kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;

# kui Töövõtja teeb töid aeglaselt ning tööde lõpetamine tähtajaks muutub ilmselt võimatuks;

# kui Töövõtja teostab ehitustöid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega;

# kui Töövõtja vaatamata Tellija juhistele ja märkustele teostab töid süstemaatiliselt ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.;

# kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) päeva;

# kui Töövõtja on maksejõuetu;

# kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle kahekümne ühe (21) päeva) töö Lepingutingimustega vastavusse viimisega;

# kui Lepingu täitmise ajal kaotavad Töövõtjale väljastatud ja lepinguliste tööde teostamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.

# TEADETE EDASTAMINE

# Käesoleva Lepinguga seonduvad teated peavad olema edastatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi.

# Üks Pool saadab teisele Poolele Lepinguga seotud teated Lepingus näidatud aadressil. Aadressil muutmisest on pooled kohustatud teineteist viivitamatult informeerima. Informatsioonilist teadet võib edastada telefoni, elektronposti (e-mail) kaudu.

# Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.

# LÕPPSÄTTED

# Pooled täidavad Lepingut vastastikuse usalduse põhimõttel, järgides head tava.

# Vaidlused, mis tekkivad käesoleva Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus.

# Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

# Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele.

# Pooled nimetavad jooksvate küsimuste lahendamiseks, samuti Tööde üleandmise-vastuvõtmise akti allkirjastamiseks, kummaltki Poolt esindajad:

# Tellija esindaja – Aleksandr Tšernossitov, tel 359 9134, e–post: aleksandr.tsernossitov@narva.ee

# Töövõtja esindaja – xxx xxx, tel. xxx xxx, e-post:

# Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid.

1. **POOLTE ALLKIRJAD**

**Tellija esindaja: Töövõtja esindaja:**

(allkirjastatud digitaalselt) (allkirjastatud digitaalselt)

Natalja Šibalova xxx xxx

Narva Linnavalitsuse Linnamajandusamet

direktor Juhatuse liige

**Lisa 8. Asendiskeem**

Vaniku tn asendiskeem



Kulgu tn asendiskeem

